SET ปิดลบ 1 จุด นลท.ขายลดเสี่ยง รอผลประชุม FOMC คืนนี้
SET ปิดลบ 1 จุด แกว่งผันผวน นลท.ขายลดเสี่ยง รอผลประชุม FOMC คืนนี้ ให้แนวรับไว้ที่ 1,615 จุด และแนวต้าน 1,635-1,640 จุด
SET ปิดลบ 1 จุด แกว่งผันผวน นลท.ขายลดเสี่ยง รอผลประชุม FOMC คืนนี้ ให้แนวรับไว้ที่ 1,615 จุด และแนวต้าน 1,635-1,640 จุด
25 พ.ค. 2565

นายชาญชัย พันทาธนากิจ ผู้ช่วยผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยวันนี้แกว่งตัวผันผวน โดยช่วงเช้าปรับตัวขึ้นไปกว่า 10 จุด ตามตลาดหุ้นอื่นในภูมิภาคเอเชีย และช่วงบ่ายดัชนีฯ ได้ลดช่วงบวกลงจนถึงปรับตัวเป็นลบ เนื่องจากนักลงทุนลดความเสี่ยงก่อนการเปิดเผยรายงานการประชุม FOMC หรือ Fed Minutes ในคืนวันนี้
สำหรับแนวโน้มการลงทุนวันพรุ่งนี้ คาดว่า ขึ้นอยู่กับทิศทางรายงานการประชุม FOMC ว่าจะมีการส่งสัญญาณอย่างไร ซึ่งตลาดจับตาดูใน 2 เรื่อง คือ เรื่องของดอกเบี้ย จะมีการเปิดช่องให้ขึ้นดอกเบี้ยมากน้อยเพียงใด โดยตลาดคาดการณ์ไว้ที่ 0.5-0.75% และการลดขนาดงบดุลเดือนมิ.ย. หากออกมาไม่ได้มีการเข้มงวดการใช้นโยบายการเงินเชิงรุกมากนัก มองจะเป็นผลดีต่อตลาด แต่หากมีการใช้นโยบายเข้มงวด จะส่งผลให้ดัชนีฯ พักฐานลงมา เบื้องต้นคาดบริเวณ 1,600 จุด ขณะที่หากไม่มีการใช้นโยบายเข้มงวด ให้แนวรับไว้ที่ 1,615 จุด ส่วนแนวต้าน 1,635-1,640 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
AOT มูลค่าการซื้อขาย 2,795.02 ล้านบาท ปิดที่ 69.25 บาท เพิ่มขึ้น 0.25 บาท
SCB มูลค่าการซื้อขาย 1,866.34 ล้านบาท ปิดที่ 108.50 บาท ลดลง 2.50 บาท
KBANK มูลค่าการซื้อขาย 1,673.98 ล้านบาท ปิดที่ 143.00 บาท ลดลง 2.00 บาท
BDMS มูลค่าการซื้อขาย 1,664.74 ล้านบาท ปิดที่ 27.00 บาท เพิ่มขึ้น 0.50 บาท
IVL มูลค่าการซื้อขาย 1,655.25 ล้านบาท ปิดที่ 49.50 บาท เพิ่มขึ้น 1.00 บาท